Foto: AP Germaniya kansleri Angela Merkel Ukrainadagi vaziyat tufayli Rossiyaga nisbatan iqtisodiy sanksiyalarni uzaytirishga to‘g‘ri kelishini ma’lum qildi. Bu haqida RIA "Novosti" xabar berdi. "Minsk jarayoni og‘ir kechmoqda", - dedi Merkel jurnalistlarga. Fransiya prezidenti Fransua Olland ham Merkelning pozitsiyasini qo‘llab-quvvatladi. "Ukrainada Minsk kelishuvlari bajarilishi kerak... Taraqqiyot bo‘lmas ekan, men ham, kansler kabi sanksiyalarni uzaytirish tashabbusini qo‘llab-quvvatlayman", - deya ma’lum qildi fransuz yetakchisi.